OpenLLM-France/wikimedia huggingface dataset:
# La mirada de l'amor

La mirada de l'amor (originalment en anglès, The Face of Love) és una pel·lícula de drama romàntic estatunidenc del 2013 dirigida per Arie Posin i coescrita per Matthew McDuffie. La pel·lícula és protagonitzada per Annette Bening, Ed Harris, Robin Williams, Amy Brenneman, Jess Weixler i Linda Park. Es va projectar a la secció Presentació Especial del Festival Internacional de Cinema de Toronto de 2013. S'ha doblat al català.

## Sinopsi

La Nikki és una dona que va perdre el seu marit, de qui estava profundament enamorada. Un dia troba un desconegut que s'assembla molt físicament al seu difunt marit. La semblança és tan extraordinària que la Nikki se sentirà atreta per l'home d'una manera irresistible.

## Repartiment

* Annette Bening com a Nikki
* Ed Harris com a Tom/Garrett
* Robin Williams com a Roger
* Amy Brenneman com a Ann, l'exdona d'en Tom
* Jess Weixler com a Summer
* Linda Park com a Jan
* Jeffrey Vincent Parise
* Kim Farris com a hostessa
* Leah Shaw com a compradora del mercat
* Chelsea O'Connor com a cambrera de la galeria
* Deana Molle' com a parella 2
* Yuki Bird com a cambrera

## Producció
### Rodatge

La pel·lícula es va rodar a Los Angeles el 2012 i va ser produïda per Mockingbird Pictures.

### Publicació

El maig de 2013 IFC Films va adquirir els drets de la pel·lícula per distribuir-la als Estats Units. La pel·lícula es va estrenar el setembre de 2013.

## Rebuda

A Rotten Tomatoes, La mirada de l'amor té un índex d'aprovació del 42% basat en 73 ressenyes, amb una valoració de 5,12 sobre 10. El consens crític del lloc web diu: "Potser val la pena veure-la només per tenir l'oportunitat de veure el treball poderós d'Annette Bening i Ed Harris, La mirada de l'amor soscava les actuacions dels seus protagonistes amb un guió dispers i una direcció sense rumb". A Metacritic, la pel·lícula té una puntuació de 51 sobre 100, basada en 24 crítics, cosa que indica "crítiques mixtes o mitjanes".

## Referències

* ↑ «The Face of Love». TIFF. Arxivat de l'original el 16 d’agost 2013. [Consulta: 15 agost 2013].
* ↑ «La mirada de l'amor». ésAdir. [Consulta: 14 abril 2022].
* ↑ «IFC Films Buys 'The Face of Love'». , 16-05-2013.
* ↑ «Cannes: IFC Lands 'The Face Of Love'». , 16-05-2013.
* ↑ «The Face of Love». Rotten Tomatoes. [Consulta: 20 maig 2020].
* ↑ «The Face of Love Reviews». Metacritic. [Consulta: 23 abril 2015].
# Jean-Baptiste van Loo

Jean-Baptiste van Loo (Ais de Provença, 1684-1745) fou un pintor francès.

## Biografia

Va néixer a Ais de Provença, en el si d'una família d'artistes d'origen holandès. Al costat del seu pare, Louis-Abraham van Loo, va realitzar els seus primers treballs destinats principalment a la decoració pictòrica de temples provençans. La seva prompta vàlua li va ser reconeguda pel príncep de Carignan, qui li va enviar a Roma perquè avancés en els seus estudis artístics de la mà de Benedetto Luti.
A Itàlia realitzaria grans obres, com els frescos de Santa Maria de Monticelli, o quadres per a la cort del Duc de Savoia a Torí. Després marxaria a París, on va ser triat membre de la "Académie Royale de Peinture et de Sculpture". A la capital francesa executaria diversos llenços per a retaules i seria l'encarregat de restaurar les obres de Francesco Primaticcio a Fontainebleau. El 1737 marxa a Anglaterra, on desenvolupa definitivament i amb gran èxit la seva faceta de retratista.
La seva sobtada volta a París per motius de salut el 1742, va truncar la seva trajectòria com pintor de l'aristocràcia anglesa, morint el 1745.
Tres dels seus fills van continuar l'ofici patern amb èxit, Louis-Michel van Loo (1707-1771), Charles-Amédée-Philippe van Loo (1719-1795) i François van Loo (1708–1732). Una altra de les seves deixebles seria Françoise Duparc, pintora d'origen francès que el va tenir com mestre durant la seva etapa anglesa.
# L'escala de cargol

L'escala de cargol (títol original: The Spiral Staircase) és una pel·lícula estatunidenca dirigida per Robert Siodmak, estrenada el 1945 i doblada al català. Està basada en la novel·la d'Ethel Lina White Some Must Watch. La novel·la es va adaptar per un programa de ràdio protagonitzada per Helen Hayes abans d'arribar a la pantalla gran.

## Argument

Situada a principis del segle xx a Nova Anglaterra, el guió cinematogràfic de Mel Dinelli gira al voltant d'un assassí en sèrie que mata dones joves invàlides. La seva pròxima víctima aparentment és Helen, una noia muda que treballa d'acompanyant de Mrs Warren, prostrada al llit. Warren l'insta a marxar de la casa, com el Dr. Parry, que sap la raó de la pèrdua de la veu de Helen i espera ajudar-la a recuperar-la.

## Repartiment

* Dorothy McGuire: Helen Capel
* George Brent: Professor Warren
* Ethel Barrymore: Sra. Warren
* Kent Smith: Dr. Parry
* Rhonda Fleming: Blanche
* Gordon Oliver: Steve Warren
* Elsa Lanchester: Sra. Oates
* Sara Allgood: Infermera Barker
* Rhys Williams: Mr Oates

## Nominacions

* Oscar a la millor actriu secundària 1947 per Ethel Barrymore

## Adaptacions

L'Escala de Cargol va ser adaptada per un programa de ràdio de mitja hora el 25 de novembre de 1949, amb Dorothy McGuire en el seu paper original. Es va fer un remake el 1975 amb Jacqueline Bisset i un altre el 2000 com a telefilm amb Nicollette Sheridan.

## Referències

* ↑ L'escala de cargol
* ↑ «The spiral staircase». The New York Times.
# Alarma: vol 502 segrestat

Alarma: vol 502 segrestat (títol original: Skyjacked) és una pel·lícula de catàstrofes estatunidenca dirigida per John Guillermin el 1972. És la continuació d'Airport. Ha estat doblada al català.

## Argument

La vida d'un grup de passatgers d'un Boeing 707 es veu tràgicament alterada, quan un sergent veterà del Vietnam segresta l'aparell amb la pretensió que es dirigeixi a Moscou, encara que diverses vicissituds faran que l'avió s'aproximi al Pol Nord. Charlton Heston és l'heroic pilot de l'avió i Yvette Mimieux una intrèpida hostessa.

## Repartiment

* Charlton Heston: el capità O'Hara
* Yvette Mimieux: Angela Thatcher
* James Brolin: Jerome Weber
* Claude Akins: Sergent Ben Puzo
* Walter Pidgeon: Sen. Lindner
* Mariette Hartley: Harriet Stevens
* Rosey Grier: Gary Brown
* Jeanne Crain: Clara Shaw
* Susan Dey: Elly Brewster
* Leslie Uggams: Lovejoy Wells
* Mike Henry: Sam Allen
* Jayson William Kane: William Reading
* John Fielder: Robert Grandig

## Referències

* ↑ esadir.cat. Alarma: vol 502 segrestat. esadir.cat.
* ↑ «Skyjacked». The New York Times.
# Crit Wilhelm

El crit Wilhelm és un efecte de so d'estoc o recurs molt emprat en cinema i televisió. S'ha pogut sentir en més de 200 pel·lícules des que es va enregistrar el 1951, per al film Distant Drums. El crit s'acostuma a utilitzar, per exemple, quan algú és abatut d'un tret, cau des de molt amunt o és víctima d'una explosió. Amb el temps ha esdevingut un dels clixés del so cinematogràfic més coneguts.

## Història

El crit Wilhelm va formar part d'una sèrie d'efectes de so d'estoc originals enregistrats el 1951 per al film Distant Drums de la productora Warner Bros i va ser interpretat en estudi per l'actor i cantant Sheb Wooley després del rodatge del film. Es va utilitzar per a una escena en la que un home és mossegat i arrossegat sota l'aigua per un cocodril. Després, la gravació del crit va quedar arxivada a la llibreria d'efectes especials de l'estudi i es va fer servir en moltes més pel·lícules.
No va començar a esdevenir mític, però, fins que Ben Burtt, dissenyador de so de la primera pel·lícula de la saga de La Guerra de les Galàxies en va trobar la còpia original en un rotlle retolat com "Home essent menjat per un cocodril" el 1977 i la va incorporar al projecte. Burtt va ser qui va donar al crit el nom de "Willhelm", per un personatge secundari de la pel·lícula La càrrega dels genets indis, del 1953, qui emetia aquest so en un moment donat de la trama i s'anomenava així.
Des d'aleshores, Burtt va utilitzar el Crit Wilhelm a tots els projectes en els que participava, incloses les produccions al costat de George Lucas o Steven Spielberg, amb títols tan coneguts com els de les sagues de La Guerra de les Galàxies o Indiana Jones. Altres dissenyadors de so s'hi van fixar i també van començar a utilitzar el Crit Wilhelm a les seves pel·lícules, aconseguint que fer-ho es convertís en tota una tradició que ha perdurat al llarg dels anys.
Alguns dels directors més coneguts que han usat el Crit Wilhelm són Quentin Tarantino i Peter Jackson.

## Referències

* ↑ http://www.youtube.com/watch?v=dc5F2C0CYlA
* ↑ IMDb Wilhelm-scream tagged objects

## Enllaços externs

* http://www.timesonline.co.uk/tol/news/world/article524937.ece Arxivat 2019-10-17 a Wayback Machine.
* http://www.hollywoodlostandfound.net/wilhelm/index.html
* http://www.imdb.com/keyword/wilhelm-scream/
* http://www.archive.org/details/WilhelmScreamSample
* http://www.youtube.com/watch?v=Zf8aBFTVNEU
# Diulivòl

Dieu L'i Vòl (en francès Dieulivol) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 245 | 332 | 266 | 232 | 248 | 263 | 255 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Jacques Goulard | |

## Referències

* ↑ Toponímia occitana
# La nit del cometa

La nit del cometa (Títol original: Night of the Comet) és una pel·lícula de ciència-ficció, comèdia i terror de 1984 dirigida per Thom Eberhardt i protagonitzada per Catherine Mary Stewart, Robert Beltran, i Kelli Maroney. Ha estat doblada al català.

## Argument

La terra passa pel camí de la cua d'un cometa la qual cosa fa que la vida animal i humana desaparegui en deshidratar-los fins a convertir-los en pols vermella. Regina (Catherine Mary Stewart) i Samantha (Kelli Maroney), dues germanes adolescents, salven la vida en passar la nit dins d'un contenidor metàl·lic. En despertar es troben que el món ha estat devastat i els que no van quedar totalment exposats s'han convertit en famolencs zombies.
Per sobreviure aprenen autodefensa i aconsegueixen armes de foc. Escolten la veu d'un locutor en una radioestació i van a la recerca d'ajuda. Pel camí es topen amb Hector Gomez (Robert Beltran), un altre supervivent. La seva sorpresa és gran en arribar a l'emissora i descobrir que es tracta d'un reproductor programat d'audio i utilitzen aquest mitjà per enviar un missatge d'auxili.
El seu missatge atreu l'atenció d'uns científics d'un think tank d'una espècie de govern subterrani, qui per no prendre les precaucions degudes resulten parcialment afectats, per la qual cosa busquen supervivents sans per obtenir la seva sang i preparar un antídot. Regina és segrestada i alliberada pels seus amics, que maten alguns científics i aconsegueixen rescatar a altres supervivents sans.
El grup es consolida com una cèl·lula familiar, excepte Samantha que marxa amb un noi de la seva edat anomenat Danny Mason Keener. Danny és qui ha superat sempre a Regina en el vídeojoc Tempest al qual és addicta segons es mostra a l'inici de la història i aleshores es descobreix la veritable identitat de la inicials "DMK"

## Repartiment

* Catherine Mary Stewart: Regina Belmont.
* Kelli Maroney: Samantha Belmont.
* Robert Beltran: Hector Gomez.
* Sharon Farrell: Doris, madrastra de Reggie i Sam.
* Mary Woronov: Audrey White.
* Geoffrey Lewis: a Dr. Carter, el líder del think tank.
* Peter Fox: a Dr. Wilson, un dels científics.
* John Achorn: Oscar.
* Michael Bowen: Larry Dupree.
* Devon Ericson: Minder.
* Lissa Layng: Davenport.
* Janice Kawaye: Sarah, una noia rescatada.

## Referències

* ↑ «NIGHT OF THE COMET (15)». British Board of Film Classification, 08-05-1985. [Consulta: 20 novembre 2015].
* ↑ esadir.cat. La nit del cometa. esadir.cat.
* ↑ «Night of the Comet». The New York Times.
# Quines vacances!

Quines vacances! (títol original en anglès: Spring Break) és una pel·lícula estatunidenca còmica de 1983 dirigida per Sean S. Cunningham i protagonitzada per David Knell i Perry Lang. Ha estat doblada al català.

## Argument

Nelson i Adam són dos adolescents que viatgen fins a Fort Lauderdale (Florida) per passar les vacances de primavera ("spring break" als Estats Units) de gresca i diversió. El primer problema arriba quan troben que l'habitació de l'hotel està ocupada per uns altres dos nois més grans que ells, els tabolaires i O.T. i Stu. Així i tot, decideixen unir les seves forces els quatre i compartir l'habitació per gaudir de les platges, les festes i les noies. Tanmateix, una nit descobreixen el iot del padrastre de Nelson atracat al port, disposat a frustrar les seves intencions. Els seus tres amics decidiran donar-li un cop de mà perquè això no succeeixi.

## Repartiment

| Actor | Personatge |
| David Knell | Nelson |
| Perry Lang | Adam |
| Paul Land | Stu |
| Steve Bassett | O.T. |
| Jayne Modean | Susie |
| Corinne Alphen | Joan |
| Donald Symington | Ernest Dalby |
| Mimi Cozzens | May Dalby |
| Richard B. Shull | Eddie |
| Jessica James | Geri |
| Daniel Faraldo | Eesh |
| Donald Symington | Ernest Dalby |
| John Archie | Secuaç de Dalby |
| Robert Small | Secuaç de Dalby |
| Fred Buch | Ames |
| Nikki Fritz | Noia en el Corvette (com Bobbi Fritz) |

## Llista de cançons
### Cara B

* "Spring Break" per Cheap Trick
* "One of These Days" per Gerald McMahon (Gerard McMahon)
* "True Lovin' Woman" per Jack Mack and the Heart Attack
* "Kids These Days" per Dreamers
* "Do It To You" per Hot Date

### Cara B

* "Me and the Boys" per NRBQ
* "Hooray For the City" per Jack Mack and the Heart Attack
* "Friends" per Hot Date
* "Hit the Beach" per Big Spender

## Referències

* 1 2 «Quines vacances!». ésAdir. [Consulta: 19 agost 2022].
* ↑ «Spring Break». The New York Times.
# Crepuscle (pel·lícula)

Crepuscle (títol original en anglès Twilight) és una pel·lícula de vampirs estatunidenca de 2008, dirigida per Catherine Hardwicke i basada en la novel·la del mateix nom, escrita per Stephenie Meyer.

## Argument

Isabella Swan (Bella) és una noia de 17 anys que sempre ha estat diferent als altres. Quan la seva mare es casa per segona vegada, Bella decideix marxar a un recòndit, petit, plujós i ombrívol poble anomenat Forks, a l'estat de Washington per viure-hi amb el seu pare, Charlie. Allà hi coneix moltes persones, però una crida la seva atenció sobre la resta, Edward Cullen.
Edward Cullen és intel·ligent, atractiu i, sobretot, molt misteriós, i capta ràpidament l'atenció de Bella. Aviat es veurà cada vegada més intrigada per l'estranya aurèola de misticisme que envolta el noi. Però algun fosc secret s'oculta en el si de la família Cullen: viuen apartats dels altres, són físicament perfectes, tenen una força sobrenatural i una set difícil de sadollar.
Entestada a conèixer el seu secret, Bella s'enamora d'ell i acaba assabentant-se del que no s'hauria pogut imaginar. Bella descobreix la terrible veritat: Edward i la seva família són vampirs.
Però Bella no pot lluitar contra els seus sentiments: està profundament enamorada d'Edward. Així és com la seva vida deixa de ser la d'una adolescent comuna per omplir-se d'interminables aventures i estranys successos que no deixaran de posar en perill la seva vida.

## Repartiment
### Principals

* Isabella Swan (Bella) (humana) - Kristen Stewart
* Edward Cullen (vampir) - Robert Pattinson
* Carlisle Cullen (vampir) - Peter Facinelli
* Esme Cullen (vampir) - Elizabeth Reaser
* Alice Cullen (vampir) - Ashley Greene
* Emmett Cullen (vampir) - Kellan Lutz
* Rosalie Hale (vampir) - Nikki Reed
* Jasper Hale (vampir) - Jackson Rathbone
* James (vampir) - Cam Gigandet
* Jacob Black (humà i home-llop) - Taylor Lautner

### Secundaris

* Charlie Swan (humà) - Billy Burke
* Reneé Swan (humana) - Sarah Clarke
* Mike Newton (humà) - Michael Welch
* Eric Yorkie (humà) - Justin Chon
* Jessica Stanley (humana) - Anna Kendrick
* Angela Weber (humana) - Christian Serratosa
* Victoria (vampir) - Rachel Lefevre
* Laurent (vampir) - Edi Gathegi
* Billy Black (humà) - Gil Birmingham

## Producció

El rodatge va començar el febrer de 2008 i es va acabar el 2 de maig, essent estrenada el novembre del mateix any. La pel·lícula presenta un compilat de vídeos, entre ells el tràiler, tots ells en la seva pàgina oficial. Crepuscle és la primera de la saga de pel·lícules, seguida per Lluna nova, Eclipsi i Trenc d'alba, totes de l'autoria de Meyer. En les seves primeres dues setmanes als cinemes, va recaptar més de 150 milions de dòlars.

## Referències

* ↑ «Títol de la pel·lícula en català a Ésadir». Arxivat de l'original el 2013-10-19. [Consulta: 3 gener 2011].
* ↑ Fitxa de doblatge al català, a ElDoblatge

## Enllaços externs

* Web oficial Arxivat 2011-02-25 a Wayback Machine.
Viccionari
# Auriòlas

Auriòlas (en francès Auriolles) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 171 | 179 | 122 | 110 | 112 | 117 | 130 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2020 | Danielle Blanchard Clamens | |
| 2020- | Marie-José Guyot | |

## Referències

* ↑ Toponímia occitana
# Summer Rental

Summer Rental és una pel·lícula estatunidenca dirigida per Carl Reiner, estrenada el 1985. Nova versió del tema de les vacances convertides en malson, bastant freqüent en la comèdia de Hollywood dels últims temps, el film és un vehicle al servei del seu malaguanyat protagonista. Malgrat estructurar-se a través d'un material excessivament previsible, algunes engrunes d'enginy el salven del desastre. Film inèdit a Espanya. La música original és d'Alan Silvestri. Va ser rodada a St. Pete Beach prop de St. Petersburg (Florida).

## Argument

Un pare de família, Jack Chester, desgastat pel seu treball de controlador aeri, és forçat a agafar vacances per reposar. Lloga una casa a la vora de la platja a Florida, a Citrus Cove i hi porta la seva família per passar les vacances d'estiu, durant les quals són constantment aclaparats per un devessall de problemes. Primer es traslladen a una casa equivocada, després el personatge de Candy té una lesió a les cames.

## Repartiment

* John Candy: Jack Chester
* Karen Austin: Sandy Chester, la dona de Jack
* Kerri Green: Jennifer Chester, la filla gran de Jack
* Joseph Lawrence: Bobby Chester, el fill de Jack
* Aubrey Jene: Laurie Chester, la filla petita de Jack
* Richard Crenna: Al Pellet
* Rip Torn: Scully, el patró del vaixell-restaurant
* John Larroquette: Don Moore
* Richard Herd: Angus MacLachlan, l'escocès
* Santos Morals: Cortez, l'empleat espanyol de Scully
* Lois Hamilton: Vicki Sanders, la dona amb el pit refet
* Carmine Caridi: Ed Sanders, el marit de Vicki
* Francis X. McCarthy: Hal
* Pierrino Mascarino: L'amo d'hotel del restaurant de peix
* Harry Yorku: Yorku, el pirata músic
* Dick Anthony Williams: Dan Gardner, el propietari de la primera casa
* Bob Wells: Stan Greene
* Scot Samis: Russ
* Tom Blackwell: Gregg Moore
* Saundra Dunson-Franks: Sra. Gardner
* Tanzia Franks: La filla de M. Gardner
* Walter Franks: El fill del Sr. Gardner

## Referències

* ↑ «Malditas vacaciones 2» (en anglès). Fotogramas. [Consulta: 8 juny 2012].

## Enllaços externs

* Summer Rental a Fast-Rewind.com
# Frederic III de Hessen-Kassel

Frederic III de Hessen-Kassel (Kassel, 11 de setembre de 1747 - Frankfurt, 20 de maig de 1837) fou landgravi de Hessen-Kassel. Era el fill més jove del príncep Frederic II de Hessen-Kassel (1720-1785) i de la princesa Maria de Hannover (1723-1772), filla del rei Jordi II de Gran Bretanya. El 1747 el seu pare, aleshores príncep hereu, es va convertir al catolicisme creant un greu conflicte familiar, fins al divorci definitiu el 1755. El jove príncep Frederic, amb els seus germans i la seva mare es van traslladar a Dinamarca, on dos dels seus germans es van casar amb princeses de la família reial danesa. Només el seu germà gran va tornar a Kassel, el 1785 quan, amb la mort del seu pare, el succeí com landgravi de Hessen-Kassel.

## Matrimoni i fills

Frederic es va casar amb la princesa Carolina de Nassau-Usingen (1762-1823), filla de Carles Guillem de Nassau-Usingen (1735-1803) i de Carolina de Leiningen-Dachsburg-Heidesheim (1734-1810). Carolina era quinze anys més jove que ell i provenia d'una noble família sense descendència masculina que aportà com a herència el castell de Rumpenheim, a Offenbach, que va esdevenir el feu familiar. El matrimoni va tenir vuit fills:
* Guillem (24 de desembre de 1787 - 5 de setembre de 1867), casat amb Lluïsa Carlota de Dinamarca (1789-1864), i pare de Lluïsa de Hessen-Kassel dona del rei Cristià IX de Dinamarca.
* Carles Frederic (9 de març de 1789 - 10 de setembre de 1802).
* Frederic Guillem (24 d'abril de 1790 - 25 d'octubre de 1876).
* Lluís Carles (12 de novembre de 1791 - 12 de maig de 1800).
* Jordi Carles (14 de gener de 1793 - 4 de març de 1881).
* Lluïsa Carolina (9 d'abril de 1794 - 16 de març de 1881).
* Maria (21 de gener de 1796 - 30 de desembre de 1880), casada amb el Gran Duc Jordi de Mecklenburg-Strelitz (1779-1860).
* Augusta (25 de juliol de 1797 - 6 d'abril de 1889), casada amb el príncep Adolf de Cambridge (1774-1850)

## Enllaços externs

* http://www.geneall.net/D/per_page.php?id=5197
* http://www.hill-rumpenheim.de/rumpenheim.html
# Gornac

Gornac (en francès Gornac) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 409 | 414 | 418 | 364 | 358 | 368 | 368 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Sylvain Cauhapé | Divers droite |
| 2008- | Didier Lamouroux | UMP |

## Referències

* ↑ Toponímia occitana
# Males influències

Males influències (títol original en anglès Bad Influence) és un thriller estatunidenc de Curtis Hanson estrenat el 1990 i doblat al català

## Argument

Michael Boll, jove analista d'informàtica, és ingenu i feble. Coneix Alex que li proposa ajudar-lo. Aviat es manifesta la influència nefasta d'aquest sobre el caràcter de Michael...

## Al voltant de la pel·lícula

* Bad Influence és el cinquè llargmetrage de Curtis Hanson, que posteriorment va dirigir també L.A. Confidential i de 8 Mile, aquesta última amb el polèmic raper Eminem.
* Aquesta pel·lícula havia de llançar la carrera cinematogràfica de Rob Lowe, però no va ser així.

## Repartiment

* Rob Lowe: Alex
* James Spader: Michael Boll
* Tony Maggio: Patterson
* Rosalyn Landor: Britt
* Marcia Cross: Ruth Fielding

## Referències

* ↑ esadir
* ↑ «Bad Influences» (en anglès). The New York Times.